Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 209/13/6613	Žiar nad Hronom, 5.6.2013
EEČ : 2-52-80-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako zákonný otec maloletého XXXXX, narodeného XXXXX a maloletého XXXXX, narodeného XXXXX, si od mesiaca september 2012   až do súčasnej doby riadne neplnil svoju povinnosť vyplývajúcu mu zo zákona o rodine, ktorá mu bola určená aj rozsudkom Okresného súdu Žiar nad Hronom č.k. XXXXX, ktorý nadobudol právoplatnosť dňa XXXXX a to prispievať na výživu maloletých detí  sumou vo výške 50,--Eur mesačne na každé dieťa zvlášť, počnúc právoplatnosti tohto rozhodnutia, vždy do 15 dňa v mesiaci vopred k rukám matky XXXXX, nar. XXXXX, trvale bytom XXXXX, okres XXXXX, čím zapríčinil za toto obdobie v jej neprospech dlh na výživnom v celkovej výške 900,--Eur,

lebo zanikla trestnosť činu.

Odôvodnenie:
Uznesením povereného príslušníka  OO PZ XXXXX sp.zn. XXXXX bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, narodenému XXXXX,   za prečin zanedbania povinnej výživy podľa § 207 ods. 1  Trestného zákona na tom skutkovom základe, ako je uvedené vo výroku tohto uznesenia.  

V prípravnom konaní boli vypočutí: obvinený XXXXX,  svedkyňa - poškodená XXXXX. Ďalej boli do spisového materiálu  zabezpečené potrebné listinné  dôkazy a to  rozsudok Okresného súdu Žiar nad Hronom č.k. XXXXX zo dňa XXXXX právoplatný dňa XXXXX, doklady o úhrade výživného,  správy a posudky na obvineného, rodné listy maloletých detí XXXXXh, potvrdenia o návšteve školy,  odpis z registra trestov na obvineného a iné. 

Obvinený XXXXX  vo svojej výpovedi potvrdil, že si svoju vyživovaciu povinnosť voči svojim deťom maloletému XXXXX   od mesiaca september 2012 až do súčasnej doby neplnil, nakoľko nemal dostatok finančných prostriedkov.  Svoje konanie oľutoval a uviedol, že dňa 09. 04. 2013 uhradil poštovou poukážkou  na adresu svedkyne-poškodenej XXXXX sumu vo výške 900,--Eur. 

Svedkyňa - poškodená XXXXX vo svojej výpovedi uviedla,  že  obvinený  si vyživovaciu povinnosť voči svojim deťom, ktorá mu bola určená už citovaným rozsudkom Okresného súdu Žiar nad Hronom riadne neplnil a to od mesiaca september 2012 až  doposiaľ. Za toto obdobie  tak  zapríčinil v jej neprospech dlh na výživnom v celkovej výške 900,--Eur. Potvrdila však, že obvinený jej túto sumu uhradil poštovou poukážkou v mesiaci apríl 2013.  V súčasnej dobe tak nemá voči nej žiadny dlh na výživnom. Zároveň uviedla, že  maloleté deti núdzou netrpia. 

	Z poštového poukazu podacie čXXXXX, ktorý sa nachádza vo vyšetrovacom spise na č.l. 27 vyplýva, že obvinený odoslal na adresu svedkyne-poškodenej sumu 900,--Eur. Z ďalšieho poštového poukazu podacie XXXXX zo dňa 07. 05. 2013, ktorý sa nachádza vo vyšetrovacom spise na č.l. 28 vyplýva, že obvinený odoslal na adresu svedkyne-poškodenej následne aj sumu   100,--Eur, ako výživné za mesiac jún 2013.

	Podľa § 86 písm. a/ Trestného zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku,  prokurátor zastaví trestné stíhanie, ak zanikla trestnosť činu.

	Vzhľadom na to, že obvinený XXXXX  dodatočne uhradil dlh na výživnom za obdobie od mesiaca september 2012 až do súčasnej doby t.j. do mesiaca máj 2013 v plnej výške, pričom uhradil aj bežné výživné na mesiac jún 2013 a  nepravidelné plnenie vyživovacej povinnosti nemalo trvalo nepriaznivé následky na výživu oprávnenej osoby rozhodla som tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Banská
prokurátorka